**ПОЈАШЊЕЊЕ КОНКУРСНЕ ДОКУМЕНТАЦИЈЕ БРОЈ 9/2020**

**ЈАВНА НАБАВКА УСЛУГА**

**ЧИШЋЕЊЕ И ОДРЖАВАЊЕ ОБЈЕКАТА**

 (Број предмета јавне набавке: VII-404-1/2020-9)

У предмету јавне набавке услуга – услуге-чишћење и одржавање објеката, за потребе Градске општине Нови Београд, број предмета VII-404-1/2020-9, Наручилац је примио захтев за појашњење:

**ПИТАЊЕ**

1.У делу конкурсне документације, 2. ОБРАЗАЦ ТЕХНИЧКЕ СПЕЦИФИКАЦИЈЕ, на страни 8, у оквиру послова у санитарним просторијама, наведено је „- одстрањивање паучине и стављање освеживача, односно дезодоранс материја -постављање тоалет папира, папирних убруса за руке, пуњење дозера за течни сапун“. Молимо вас за информацију ко обезбеђује освеживаче, папирну галантерију и сапун? Уколико је то обавеза понуђача, молимо вас за информацију о оквирним количинама захтеваног потрошног материјала у односу на досадашње искуство.

2. У делу конкурсне документације која се односи на додатне услове, као финансијски капацитет наводите, између осталог и „да је понуђач у претходне три године (2017, 2018. и 2019**.**) остварио промет у вредности од најмање 15.000.000,00 динара“ , а као доказ захтевате извештај о бонитету (БОН ЈН),

Подсећамо да је рок за доставу коначних финансијских извештаја за претходну годину, 2019. годину, 30.6.2020. године, те тако није могуће доставити извештај о бонитету, који би обухватао и 2019. годину. Молимо вас да у том делу измените конкурсну документацију брисањем траженог услова за 2019. годину.

3. У оквиру конкурсне документације наводите „У складу са чланом 77. став 4. Закона о јавним набавкама изјаве о испуњености услова из члана 75. и 76. Закона о јавним набавкама, попуњене и оверене од стране одговорног лица понуђача, адекватно замењују документацију потребну као доказ о испуњености горе наведених тачака 1.1, 1.2, 1.3., 1.5 и 2.1, 2.2 и 2.3 „

|  |
| --- |
| Да ли то значи да понуђачи уместо тражених доказа за тачке 1.1, 1.2, 1.3., 1.5 и 2.1, 2.2 и 2.3 могу доставити само изјаву? За тачку 2.4 се не може доставити изјава, већ је неопходно доставити тражене доказе?  |

**ОДГОВОР НАРУЧИОЦА:**

1. Потрошни материјал обезбеђује Наручилац.
2. У конкурсној документацији је јасно наведено да изјава о испуњености додатног услова -финансијски капацитет замењује наведену документацију, тј. понуђач изјављује да је у претходне три године (2017, 2018. и 2019) остварио промет у вредности од најмање 15.000.000,00 динара.
3. Одговор је потврдан - довољно је доставити изјаве. За тачку 2.4 је потребно доставити наведене доказе.

**Комисије за јавну набавку**

 Драган Драгојевић, с.р.